Mərcan daşından ağrıkəsici vasitə kimi istifadə olunur - en son xeberler 2022, xeberler bu gun 2022\nMərcan daşından ağrıkəsici vasitə kimi istifadə olunur\nMərcan daşlarını çox vaxt mirvarinin qardaşı adlandırırlar. Romada mərcanın uşaqları bəd nəzərdən qoruduğuna dair inam var idi, buna görə də, ondan uşaqlar üçün muncuq və boyunbağı hazırlayırdılar. Romalılar həm də üyüdülmüş mərcandan ilan və əqrəb zəhərinə qarşı məlhəm kimi istifadə edirdilər. Hindistanda isə mərcanın mistik gücünə daha çox inanırdılar.\nMərcan həm də, insan səhhətinə müsbət təsir edən daşlardan sayılır. O, maddələr mübadiləsini fəallaşdırır, şişkinliyi, xoranı müalicə edir, ürək-damar sisteminə, xüsusilə də qan dövranına yaxşı təsir göstərir.\nMilli.Az bildirir ki, Elmi-Tədqiqat Ağciyər Xəstəlikləri İnstitutunun həkim-terapevti Taleh Abbasov AZƏRTAC-a deyib: "Mərcan daşı immun sistemini gücləndirir, əsəblərə çox yaxşı təsir edir, qan sistemi xəstəliklərinin müalicəsində mərcanın xüsusi yeri var. Açıq rəngli mərcan daşları ən çox ikinci və dördüncü qan qrupundan olanlara müsbət təsir edir".\nMərcandan ağrıkəsici vasitə kimi də istifadə olunur. Baş ağrısı, yuxusuzluq və sinir pozuntuları zamanı kömək edir. Qalxanvari vəz və astma xəstəliyi üçün faydalıdır. Boğaza taxılan mərcanın boğaz ağrısına, əsəb sisteminə müsbət təsir etdiyinə inanırlar.\nİnanclara görə, səyahətə gedənlərin ondan hazırlanan bəzək əşyasını özləri ilə götürməsi onları fəlakətdən qoruyur. Körpənin yatağı üzərinə mərcandan hazırlanmış gözmuncuğu qoymaq da adətdir.\nİnanclara görə, mərcan bədnəzərdən qoruyur, rahat və möhkəm yuxunu təmin edir. Üz və boyun dərisinə yaxşı təsir göstərdiyindən xanımlara muncuqlu boyunbağılar hədiyyə etmək məsləhətdir. Balıq və oğlaq bürclərinin uğurlu daşı hesab olunur.\nSağlamlıq Baxılıb: 315 Tarix: 03 yanvar 2020\nFitoterapiya səmərəli müalicə üsullarından biridir\nFitoterapiya müxtəlif xəstəliklərin müalicəsində istifadə edilən səmərəli üsullardandır. O, elmi əsaslarla tətbiq edilən xalq təbabətidir və bitkilərin ölçü miqdarını, hansı növlərin qarışdırılmasının mümkünlüyünü və onları\nGecə lampasının yanında çox oturmayın, yoxsa...\nSəhər oyanmaqda çətinlik çəkirsinizsə, heç bir şeydən ləzzət ala bilmirsinizsə, özünüzü narahat, hətta dəyərsiz hiss edirsinizsə, ehtiyatlı olun!. xəbər verir ki, bunun səbəbi xalq arasında "qış depressiyası" kim\nƏn yaxşı fitnes-məhsullar\nHər kəsə məlumdur ki, arıqlamaq və ideal bədən quruluşuna sahib olmaq üçün düzgün qidalanmaq lazımdır. Bəzi məhsullar faydası ilə fərqlənir, digərləri o qədər də yox. qafqazinfo-ya istinadən fitneslə məşğul olan insanla\nOnkoloqlar dərmanların keyfiyyətindən şikayət etdi - Uşaqlarda ciddi əks təsirlər yaradır\nRusiyanın məşhur Bloxin adlı onkoloji xəstəxanasının uşaq onkologiyası üzrə həkimlər səhiyyə nazirinə uşaq onkoloji xəstələri üçün olan ceneriklərin toksiki olması və effektsizliyindən şikayətləniblər. -a istinadən bildiri\nMəşhurları arıqladan yaşıl kokteyl\nHər zaman bədən quruluşunun qeydinə qalan dünya ulduzları bunun üçün müxtəlif vasitələrə əl atırlar. Axşam.az-a istinadən xəbər verir ki, məşhur simaların ən çox istifadə etdikləri isə kokteyllərdir. Xanımlarımızın da bəyənəcəy\nƏtraf mühit faktorları, yediyimiz qidalar, çirkli havadan ən çox əziyyət çəkən orqanımız dərimizdir. Axşam.az-a istinadən dəriniz üçün faydalı qidaları sizə təqdim edir. Təbii bitki yağları. Günəbaxan, zeytun, fındıq yağlarını\nGünə enerjili başlamaq üçün bunları edin\nSəhərlər günə adaptasiya olduğumuz ilk saatlardır. Günə necə başlasaq, eləcə də davam edər. Buna görə də yaxşı yuxu və rahat oyanmaq çox vacibdir. axşam.az-a istinadən bildirir ki, səhərlər bəzi qaydalara əməl etməklə günümüz\nYeniyetmələrin böyük bir hissəsi smartfon asılılığından əziyyət çəkir\nLondondakı "Kinqz kollec" Universitetinin tədqiqatçıları bu qənaətə gəliblər. Onlar xəbərdarlıq edirlər ki, belə asılılıq psixi sağlamlığa ciddi ziyan vurur. Müasir gənclərin dörddəbir hissəsi smartfonlardan asılılı\nQanı dərmansız necə durulaşdırmalı? – Kardioloqdan Məsləhət\nBir çox səbəblərdən insan qanının hüceyrələri bir -birinə yapışır və qan qatılaşır. Buna zərərli qidalanma, gərgin iş, hərəkətsizlik, yaşlanma, qan dövranı pozulması, bəzi xəstəliklər səbəb olur. Qan nə qədər qatıdırsa, trom\nKişinin qanı süd kimi ağardı – Səbəb şok etdi\n39 yaşlı kişi təcili yardıma ürəkbulanma, qusma, baş ağrısı, huşun itməsi əlamətləri ilə çatdırılır. Xəstə piylənmə və diabetdən əziyyət çəkirdi. Artıq xəstəxanada komaya düşən xəstəni süni tənəffüs aparatına qoşurlar. Kişidə\nKT müayinəsi xərçəngə səbəb olurmu? – Şüalanma dərəcəsi normanı aşır\nKT müayinəsi - orqanların kompüter tomoqrafiyası vasitəsilə skan edilməsidir. Hazırda 90% klinikalarda KT cihazı var və həkimlər ürək genişliyi ilə bu müayinəni uşaqdan tutmuş böyüyə kimi təyin edir. Əksər xəstələr isə həki\nŞəkər xəstələri belə sağala bilərlər\nŞəkərli diabet xəstələrinin arıqlamaları davamlı bir remissiyaya səbəb olur. e- -a istinadən xəbər verir ki, Böyük Britaniya alimləri müəyyən ediblər ki, diabet xəstələri çəkilərini azaltsalar və bunu davamlı olaraq dəstəkləy\nazerbaycan xeberleri son xeberler yeni xeberler en son xeberleri valyuta mezennesi iqtisadiyyat xeberleri bugun xeber.az


Qərb Türkiyəni Yunanıstanın əli ilə “vurmağa” çalışır? - Açıqlama » Sfera.az Azərbaycanda özəl xəbərlər, araşdırmalar, təhlillər və müsahibələrin tək ünvanı\nQərb Türkiyəni Yunanıstanın əli ilə “vurmağa” çalışır? - Açıqlama\n12:51 / 02.08.2021\n"Türkiyə Egey və Aralıq dənizindəki Afinanın nəzarətində olan adaları öz təsir dairəsinə sala bilər”.\nBu sözləri Sfera.az-a açıqlamasında iyulun 31-də Yunanıstan tərəfdən törədilən təxribat nəticəsində Türkiyənin Ədirnə şəhərində bir vətəndaşın öldürülməsinin təsadüf, yoxsa provakasiya olmasına aydınlıq gətirərkən, politoloq Məhəmməd Əsədullazadə deyib:\n"Türkiyə ilə Yunanıstan arasında Aralıq dənizi və Kipr problemində kəskin münasibətlər hökm sürür. ABŞ və Avropa Birliyi bu məsələdə Afinanı dəstəkləyir. Şimali Kipr Türk Cümhuriyyətinin 44 illik tədbirinin keçirilməsi, Ərdoğanın bu respublikanın tanınması istiqamətində fəaliyyətə keçəcəyilə bağlı açıqlamaları isə Yunanıstanı və ona dəstək verən ölkələri narahat edib”.\nPolitoloqa görə, bu insidentdə bəzi Qərb ölkələrinin də rolu var: "Qərb mövcud situasiyadan yararlanmağa çalışaraq Afinanı provakasiyaya çəkir. Bu olay da təsadüfi deyil, bilərəkdən, qəsdən planlaşdırılan ssenarinin tərkib hissəsidir. Türkiyədəki yanğınlar, Yunanıstan tərəfdən qardaş ölkənin atəşə tutulması Qərbdəki bəzi dövlətlərin Türkiyəni sıxışdırmaq, təzyiq etmək cəhdidir”.\nEkspert düşünür ki, belə təxribatlarla Qərb həmin məkanda yeni bir münaqişə ocağı yaratmağa çalışır: "Lakin onların bu cəhdləri Türkiyəni heç bir zaman öz geosiyasi strategiyasından geri çəkməyə vadar edə bilməyəcək. Xüsusən də Şimali Kipr Türk Cümhuriyyətilə bağlı məsələdə. Ankara bu məsələnin də öhdəsindən gələcək”.\nErmənistanın müstəqilliyinin 30-cu ildönümü münasibətilə keçirilən tədbirlərin sonunda səmada şou göstərən PUA-lar, konsertə toplaşan insanların bəziləri tərəfi...\nTramp Baydeni hədəf aldı: “Dünya bizə gülür...”\nABŞ-ın keçmiş prezidenti Donald Trampın son açıqlaması diqqətləri yenidən üzərinə çəkməyi bacarıb. Sfera.az bildirir ki, Tramp "Newsmax” telekanalına ...\n"Taliban” hərəkatı Əfqanıstanda nəzarəti ələ keçirməzdən əvvəl fəallığı ilə məşhur olan, qadın hüquqları müdafiəsi üzrə fəal Taranom Seyidi gələcəyi ilə bağlı ç...\nTürkiyə ilə dialoqun qurulmasını müzakirə etməyə hazırıq - Paşinyan\nErmənistan hökuməti Türkiyədən dialoqun qurulması ilə bağlı gələn siqnalları müzakirə etməyə hazırdır. Sfera.az xəbər verir ki, bu barədə bu gün Nikol Paş...\nİran və BAEA nüvə proqramı ilə bağlı razılığa gəldi - 2 həftə sonra nə baş verəcək?\nBeynəlxalq Atom Enerjisi Agentliyinin (BAEA) prezidenti Rafael Mariano Grossi İranın nüvə enerjisi proqramını necə izləmək barədə razılığa gəldiklərini söyləyib...\nƏfqanlar 11 sentyabr hadisələrini belə xatırlayırlar: “ABŞ çox uzaqda idi...”\n11 sentyabr 2001-ci ildə ABŞ-da qaçırılan iki təyyarə Dünya Ticarət Mərkəzinin əkiz qüllələrinə çırpılarkən Əfqanıstanda "Əl-Qaidə” faciəsi yaşanırdı. Sfe...


azfreespeech Bakı metrosunda təhlükəsizlik üçün platformada sədlər quraşdırılacaq? – azfreespeech\nBakı metrosunda təhlükəsizlik üçün platformada sədlər quraşdırılacaq?\nBakı metrosunun yeni tikiləcək stansiyalarında sərnişinlərin təhlükəsizliyi və intihar hallarının qarşını almaq üçün platformalara yaxın yerdə xüsusi sədlərin qoyulması istisna olunmur. Bunu Trend-ə açıqlamasında “Bakı Metropoliteni” QSC-nin Mətbuat xidməti və ictimaiyyətlə əlaqələr şöbəsinin rəisi Nəsimi Paşayev deyib.\nOnun sözlərinə görə, sözügedən məsələ sadə proses deyil: “Sərnişinlərin təhlükəsizliyi mürəkkəb məsələ olduğundan, bu, yalnız stansiyaların layihələndirilməsi zamanı nəzərə alına bilər. Bizdə də indiyə qədər belə bir layihə olmayıb. Amma gələcəkdə təbii ki, ola bilər. Bununla bağlı müvafiq qərarlar verilə bilər”.\nEkspert Azər Allahveranov isə Trend-ə açıqlamasında bildirib ki, xarici ölkələrin metro stansiyalarındakı sədlər də sərnişinlərin təhlükəsizliyinin təmin olunmasında çox ciddi effekt vermir: “Sədlər nə qədər hündür olsa belə, intihar etmək istəyən şəxs öz istəyini həyata keçirə bilər. Ona görə də elə bir mexanizm düşünmək lazımdır ki, həqiqətən də insanların təhlükəsizliyinə xidmət etsin. Məsələn, ilk növbədə qatarların sürət həddini müyyənləşdirmək və azaltmaq lazımdır. Çünki qatarlar stansiyaya sürətlə daxil olur. Bu elementi diqqətdə saxlamaq və elə etmək lazımdır ki, maşinist kiminsə relsə düşdüyünü gördüyü halda, əyləci basıb qatarı saxlamaq imkanına malik olsun”.\nQeyd edək ki, sentyabrın 5-də metronun “28 May” stansiyasında gənc oğlan özünü qatar reyslərinin üstünə ataraq intihar edib. Bu hadisədən sonra metroda sərnişinlərin təhlükəsizliyi məsələsi yenidən gündəmə gəlib.


«Oda» teatrı tamaşasını təxirə salmayıb\n«Oda» teatrı noyabrın 24-də nəzərdə tutulan tamaşasını təxirə salmayıb. Bu barədə AzadlıqRadiosuna teatrın yaradıcılarından biri Elmin Bədəlov məlumat verib.\nNoyabrın 23-də «Oda» teatrının fəaliyyət göstərdiyi zirzəmini polis bağlayıb. Səbəb kimi qonşuların səs-küydən narazı olduğu bildirilib. Teatrın iki əməkdaşı - İlqar Cahangir və Elmin Bədəlov polis bölməsinə aparılıb, izahat alındıqdan sonra sərbəst buraxılıb.\nElmin Bədəlov deyir ki, polis zirzəminin açarını aparsa da, teatr əməkdaşları əlavə açarla qapını açaraq dünən axşam saatlarından teatrın fəaliyyət göstərdiyi zirzəmidədirlər:\n“Gecə də burada qalmışıq. Bu saata qədər hələ bizi buradan çıxaran, bir maneə yaradan olmayıb. Vəkillərlə danışmışıq. Onlar bizə deyiblər ki, polisin heç bir sənəd göstərmədən zirzəmini bağlayıb getməsi qanunsuzdur. Ona görə də bu günə olan tamaşamızı göstərmək niyyətindəyik. Ümid edirik heç bir problem olmaz”.\n«Oda» teatrı bu il iyulun 15-də «Evlənmə» tamaşası ilə fəaliyyətə başlayıb. Teatrın daimi yeri olmayıb, bu səbəbdən tamaşalar hər dəfə ayrı-ayrı ünvanlarda keçirilib. İki ay əvvəl teatr «ISR Plaza» otelinin arxasındakı yaşayış binalarının birinin zirzəmisinə köçüb.\nNoyabrın 24-də «Oda» teatrında əməkdar artist İlqar Cahangirin “İtən vaxt” mono tamaşası nümayiş olunur.


Prezident Sassoli plenar iclasda təltif olunacaq - Aİ Reportyor\nAvropa Parlamentinin sədri David Sassoli yanvarın 11-də vəfat edib. Parlament onun xatirəsini bazar ertəsi (17 yanvar) Strasburqda keçiriləcək mərasimlə yad edəcək.\nAvropa Parlamentinin sədri David Sassoli Avianoda (İtaliya) vəfat edib dekabrın 26-dan xəstəxanada idi. 2009-cu ildən Avropa Parlamentinin üzvü olan o, 2019-cu ilin iyulunda qanunverici orqanın birinci yarısında prezident seçilib.\nPrezident Sassoli pandemiya zamanı Avropa Parlamentinə öz vəzifələrini yerinə yetirmək və Müqavilələrdə nəzərdə tutulmuş preroqativlərdən istifadə etmək imkanı verən fövqəladə tədbirlər qəbul etdi. O, həmçinin iddialı uzunmüddətli Aİ büdcəsinin və effektiv bərpa mexanizminin müdafiəsində mühüm rol oynamışdır. Bundan əlavə, mərhum prezident, Avropa Parlamentinin ev sahibliyi etdiyi şəhərlərdə xeyriyyə təşkilatlarına yemək vermək və zorakılığın qurbanı olan qadınlara Parlament binalarında sığınacaq vermək kimi dəstəkləyici tədbirlərlə, böhranın ilk baş verdiyi zaman daha az şanslı olanlara qarşı həmrəyliyini nümayiş etdirərək Parlamentə rəhbərlik etdi. Pandemiyanın dərslərindən nəticə çıxarmaq əzmində olan Prezident Sassoli, Parlament demokratiyasını yenidən düşünmək və gücləndirmək üçün Üzvlərlə böyük bir düşüncə məşqinə də başladı.\nFədakar bir avropalı kimi Prezident Sassoli bir neçə həftə əvvəl dekabrda Avropa Şurasındakı çıxışında vurğulamışdı ki, “Avropanın ehtiyacı olan və ən çox ehtiyacı olan şey yeni ümid layihəsidir. Düşünürəm ki, biz bu layihəni güclü üç istiqamətli yanaşma əsasında qura bilərik: yeniliklər edən Avropa; qoruyan Avropa; və işıq saçan Avropadır”.\nYanvarın 17-də Strasburqda Avropa Parlamentinin keçmiş deputatı və İtaliyanın baş naziri Enriko Lettanın iştirakı ilə keçirilən plenar iclasın açılışında onun xatirəsini yad etmək mərasimi keçiriləcək.\nRomada Prezident David Sassoli 13 Yanvar Cümə axşamı günü saat 10-18-də Campidoglio-nun Sala della Protomoteca-da əyalətdə yatacaq. Dəfn mərasimi 14 Yanvar Cümə günü saat 12:XNUMX-da Santa Maria degli Angeli Bazilikasında keçiriləcək.\nAvropa Parlamentinin yeni sədrinin seçilməsi\nProsedur Qaydalarında (Qayda 20) qeyd olunduğu kimi, müvəqqəti Prezidentlik yeni prezidentin seçilməsinə bir neçə gün qalmış Parlamentin birinci vitse-prezidenti tərəfindən təmin ediləcək. Prezident Sassoli-nin qəfil keçməsindən əvvəl planlaşdırıldığı kimi, mandatın ikinci yarısı üçün prezident seçkisi yanvarın 18-də Strasburq plenar iclasında keçiriləcək. Eyni həftədə vitse-prezidentlər və kvestorların seçkiləri keçiriləcək.\nRelated Mövzular:David SASSOLI\nBanqladeş Parlamenti David Sassolini xatırlayır


UNEC – Azərbaycan Dövlət İqtisad Universiteti — UNEC fiziki məhdudiyyətli tələbələrə xidmət sahəsində fəaliyyətini gücləndirir\nUNEC fiziki məhdudiyyətli tələbələrə xidmət sahəsində fəaliyyətini gücləndirir\n22 APREL 2016 | OXUNUB:\nAzərbaycan Dövlət İqtisad Universitetində (UNEC) təhsil alan fiziki məhdudiyyətli tələbələrin universitetin təhsil və xidmətlərindən tam istifadə etmələri məqsədilə seminar keçirilib.\nBeynəlxalq əlaqələr departamentinin rəhbəri Anar Kazımov UNEC-də bu sahədə görülən işlərdən və mərkəzin əhəmiyyətindən danışıb.\nTədbirdə Əlillər Təşkilatlar İttifaqının prezidenti Davud Rəhimli və vitse-prezidenti Bəybala İbadullayev fiziki məhdudiyyətli tələbələrin ali təhsilə inteqrasiyasının vacibliyini vurğulyaraq UNEC-in bu istiqamətdə zəruri olan bütün tədbirləri həyata keçirildiyi qeyd edib. Eyni zamanda əlilliyin dərki, qanunvericilik, inkluziv təhsil və universal dizayn haqda məlumat verib. Tədbirdə Müharibə Veteranı Qadınlarına Sosial Yardım İctimai Birliyi nümayəndəsi Rada Abbas “Əngəlsiz dünya platformu” haqqında geniş məlumat verib.\nSeminarda UNEC-də “Əlilliyi olan şəxslərin Azərbaycan ali təhsil müəssisələrinə inteqrasiyasının təməlinin qoyulması” TEMPUS (ESFIDIP) adlı layihəsi çərçivəsində görülən işlərdən danışılıb. UNEC-in “Əlilliyi olan Tələbələr üçün Mərkəz”nin fəaliyyəti və qarşıda duran məsələlər müzakirə olunub.


Yeni müharibə gözləyək? Cırtdan dövlət torpağını geri istəyir\nAvropada yeni münaqişə ocağı yarana bilər – səbəb yenə torpaqdır\n19:42 22.08.2020 (Yenilənib 18:27 22.08.2020)\nHaqqında sözü gedən torpaqların sahəsi iki min kvadrat kilometrdən çoxdur, bu isə knyazlığın hazırkı sahəsini azı 10 dəfə üstələyir\nBAKI, 22 avqust - Sputnik. Lixtenşteyn hökuməti Avropa İnsan Haqları Məhkəməsinə şikayət edərək İkinci Dünya Müharibəsinin sonunda Çexiyanın müsadirə etdiyi torpaqlarını geri istəyib.\nSputnik Azərbaycan bildirir ki, bu barədə Financial Times yazır.\nİki ölkə arasında Lixtenşteynlər nəslinin əmlakının Beneş dekretləri üzrə müsadirəsinə dair fikir ayrılıqları var. Dekretlərə görə, Lixtenşteyn knyazları Almaniyanın nasist rejiminin kollaborantları elan edilmiş və Moraviya və digər bölgələrdəki torpaqları əllərindən alınmışdı. Knyazlığın qiymətləndirmələrinə görə, keçmiş Çexoslovakiyanın hərəkətləri əsassız olub, çünki onların fikrincə, dekretlər Lixtenşteynin deyil, Almaniyanın vətəndaşlarına aid edilməliydi.\nHaqqında sözü gedən torpaqların sahəsi iki min kvadrat kilometrdən çoxdur, bu isə knyazlığın hazırkı sahəsini azı 10 dəfə üstələyir. Bu ərazilərdə UNESCO-nun Mədəni İrs Siyahısına daxil olan Valtitse iqamətgahı və Lednitse qalası yerləşir.\n“Bizim üçün Çexoslovakiya sərəncamlarının qanunsuz icrası və onun nəticələri həll olunmamış məsələ kimi qalır. Kompensasiyasız müsadirə qəbuledilməzdir”, - Lixtenşteyn XİN başçısı Katrin Eggenberger nəşrə deyib.\nÇexiyanın Xarici işlər nazirinin müavini Martin Smolek də ölkəsinin ilkin mövqeyini açıqlayaraq bildirib ki, bu işə AİHM-də baxılmalı deyil, çünki məhkəmə insan haqları üzrə Avropa Konvensiyasından əvvəl yaranmış problemləri nəzərdən keçirmir.\n16:23 21.09.2020 (Yenilənib 16:15 21.09.2020)


Cənubi Koreyadakı doktorantımız: “Virusun təsiri xeyli azalıb, normal həyata qayıdılır”-MÜSAHİBƏ - AzEdu.az AZƏRBAYCAN TƏHSİL PORTALI\n“Cənubi Koreyada vəziyyət hazırda stabildir. Virus fevralın ortalarından sürətlə yayılmağa başladı, ancaq həmin müddətdə belə ölkədə ciddi karantin rejimi elan olunmadı. Artıq aprel ayından isə insanlar yavaş-yavaş normal gündəlik həyatına qayıdıb. Virusun səngiməsinə baxmayaraq, əhali yenə də sosial məsafəni qorumağa çalışır və maskalardan istifadə edir”.\nBu sözləri AzEdu.az-a açıqlamasında Cənubi Koreyanın Kookmin Universitetində doktorantura pilləsində təhsil alan Sevinc Əhmədova söyləyib.\nOnun sözlərinə görə, Cənubi Koreyada virusun təsiri azaldığına görə dövlət tərəfindən qoyulan qadağaların çoxu aradan qaldırılıb:\n“Hökumət koronavirusun yayılmasının qarşısını almaq məqsədi ilə Cənubi Koreyada da məktəb və universitetlərdə tətil elan edib. Dərslər may ayının ortalarınadək onlayn şəkildə davam edəcək. Ancaq hələki imtahanların keçirilməsi ilə bağlı məlumat verilmir. Əgər onlayn dərslərin vaxtı uzadılsa, imtahanların da internet üzərindən keçirilməsi düşünülür.\nÖlkə ərazisində tətbiq olunan qadağaların demək olar ki, hamısı ləğv olunub, bir tək burada albalı çiçəyi mövsümü olduğu üçün insanlar çox axın etməsin deyə bəzi parklara giriş qadağandır.\nHazırda hərəkətimizdə heç bir məhdudiyyət yoxdur, ancaq dövlət insanlara lazım olmadıqca çölə çıxmamağı məsləhət görür”.\nAzərbaycanlı tələbənin fikrincə, Koreyada virusa yoluxma sayının azalması hökumətin bu məsələ ilə bağlı ciddi rejimə keçməsi, insanları ödənişsiz şəkildə test etməsi sayəsində baş tutub:\n“Qeyd etdiyim kimi, Cənubi Koreyada koronavirusun təsiri artıq azalmağa başlayıb. Bunun əsas səbəbi isə hər gün minlərlə insanın test edilməsi idi, xərcləri isə dövlətin özü qarşıladı. İndiyə qədər 500 mindən çox insan testdən keçib.\nVirusun yayıldığı ilk vaxtdan etibarən hər yerdə termal kameralar quraşdırılıb və dezinfeksiya işləri aparılır. Yoluxan şəxslərin hara getdikləri araşdırılır və həmin ərazidə yaşayan bütün sakinlərə bu barədə məlumat verilir. Əhali yoluxan şəxslərin getdikləri marketden tutmuş istifadə etdikləri nəqliyyata qədər dəqiq məlumatla təmin olunur.\nHökumət tərəfindən həyata keçirilən tədbirlər zamanı tək koreyalıları yox, xariciləri də düşünüb, onların viza müddətini avtomatik olaraq bir ay uzatdılar.\nHətta miqrasiya problemi olan miqrantlar belə, əgər kimdəsə simptomlar aşkarlandısa, yoxlanmağa çağrıldılar və onlara miqrasiya ilə bağlı problemləri ilə əlaqəli cəzalar verilmədi”.\n“Virusun yayıldığı ilk vaxtlarda maska əldə etməkdə çətinlik çəkirdik. Ancaq həmin kritik dövrlərdə maska çatışmazlığına da çarə tapdılar. Hər bir şəxsin doğulduğu ilin son rəqəminə əsasən həftənin günləri təyin olunub və insanlar həmin gün ən yaxın aptekə gedib, asanlıqla maska əldə edə bilirlər.\nƏrzaq ilə bağlı isə heç bir problemimiz yoxdur, elə ilk vaxtlardan ərzaq qıtlığı yaranmadı” ,- deyə Kookmin Universitetinin doktorantı əlavə edib.\nHəmyerlimiz hazırkı şəraitdə Azərbaycana dönməyin lazım olmadığını, burada da özlərini virusdan yetərincə qoruya bildiklərini qeyd edib:\n“Virusun sürətlə yayıldığı zamanlarda Azərbaycana qayıtmaq barədə düşünürdüm. Azərbaycanın Koreyadakı Səfirliyi də bu məsələ ilə əlaqədar burada təhsil alan azərbaycanlı tələbələrlə daim əlaqə saxlayır. Təxliyyə ilə bağlı sorğular da göndərdilər. Ancaq hələki burada təxliyyə etməyi gərəkdirəcək bir vəziyət yoxdur.\nTəbii ki, belə bir durumda qürbət ölkədə olmaq insana ekstra həyəcan verir. Ancaq burada BUTA adlanan Azərbaycan-Koreya Dostluq Assosiasiyası mövcuddur. Koreyada təhsil alan və yaşayan azərbaycanlılar bir-birləri ilə əlaqədədir. Bu müddətdə də daima kontaktda olub, bir-birimizə dəstək olmağa çalışırıq.\nVirusdan hami kimi biz də çox sıxlıq olan yerlərə getməyərək, maskadan istifadə edib, sosial məsafəmizi qoruyaraq uzaq olmağa çalışırıq.\nBu müddətdə hər kəsə mümkün qədər evdən çıxmamağı, çətin olsa da, pozitivliyimizi itirməməyi tövsiyə edirəm. Ümid edirəm ki, virus tezliklə bütün dünyadan yox olar”.\nQeyd edək ki, Cənubi Koreyada 10 min 480 nəfər koronavirusa yoluxub, 211 nəfər isə dünyasını dəyişib.